Ο **Καρλ Μπριγιάν Τοκό Εκαμπί** (γαλλικά: Karl Brillant Toko Ekambi) (γενν. 14 Σεπτεμβρίου 1992) είναι Καμερουνέζος επαγγελματίας ποδοσφαιριστής, ο οποίος αγωνίζεται ως επιθετικός για την Ολιμπίκ Λυών.

Γεννημένος στη Γαλλία, ο Εκαμπί έκανε το ντεμπούτο του για την Εθνική Καμερούν το 2015. Εκπροσώπησε το έθνος στο Κύπελλο Εθνών Αφρικής το 2017, το 2019 και το 2021, κερδίζοντας το τουρνουά του 2017.

Σταδιοδρομία σε συλλόγους
-------------------------

### Πρώτα χρόνια

Γεννημένος στο Παρίσι, ο Εκαμπί ξεκίνησε τη σταδιοδρομία του στην Παρί ΦΚ της Σαμπιονά Νασιονάλ (τρίτη κατηγορία). Τον Ιούνιο του 2014, έχοντας γίνει τρίτος σκόρερ με 13 γκολ, μεταγράφηκε στην ΦΚ Σοσό-Μονμπελιάρ. Έκανε το ντεμπούτο του στη Λιγκ 2 την πρώτη ημέρα της σεζόν 2014-15 εναντίον της ΟΣ Ορλεάν, ως αλλαγή στο 57ο λεπτό, σε μια εντός έδρας ήττα με 1-0. Τελείωσε την πρώτη σεζόν του ως τέταρτος κορυφαίος σκόρερ, με 14 γκολ.

### Ανζέ

Τον Ιούνιο του 2016, ο Εκαμπί εντάχθηκε στην Ανζέ ΣΚΟ για 1 εκατομμύριο ευρώ, σε τετραετή συμφωνία. Σημείωσε 7 γκολ στην πρώτη του σεζόν στη Λιγκ 1, συμπεριλαμβανομένων δύο γκολ σε μια εντός έδρας νίκη με 3–0 επί της ΣΚ Μπαστιά στις 26 Φεβρουαρίου.

Τον Αύγουστο του 2017, η Μπράιτον εντ Χόουβ Άλμπιον, η οποία είχε πρόσφατα προβιβαστεί στην Πρέμιερ Λιγκ, φέρεται να έκανε προσφορά για αυτόν, προσφέροντας 8 εκατ. ευρώ συν 1 εκατομμύριο ευρώ σε πιθανά μπόνους στην Ανζέ. Ξεκίνησε εκείνη τη σεζόν σε καλή φόρμα, σκοράροντας 9 γκολ σε 18 συμμετοχές στη Λιγκ 1 στο πρώτο μισό της σεζόν, προσελκύοντας το ενδιαφέρον από την Αγγλία για τη μεταγραφική περίοδο του Ιανουαρίου. Τον Ιανουάριο του 2018, η Μπράιτον αναφέρθηκε ξανά ότι είχε κάνει προσφορά για αυτόν, η οποία απορρίφθηκε από την Ανζέ. Στις 24 Φεβρουαρίου 2018, ο Εκαμπί σημείωσε δυο γκολ στο δεύτερο ημίχρονο, συμπεριλαμβανομένου του νικητήριου γκολ στο 89ο λεπτό, για να βοηθήσει την Ανζέ να φύγει από τη ζώνη του υποβιβασμού σε μια εκτός έδρας νίκη με 2-1 επί της Λιλ ΟΣΚ. Ολοκλήρωσε τη σεζόν 2017–18 της Λιγκ 1 με 17 γκολ, όπου κατετάγη στην 9η θέση των κορυφαίων σκόρερ του πρωταθλήματος. Κέρδισε το Βραβείο Μαρκ-Βιβιάν Φοέ για τον καλύτερο Αφρικανό στο πρωτάθλημα. Ήταν ο πρώτος Καμερουνέζος που κέρδισε το βραβείο, το οποίο πήρε το όνομά του από τον Μαρκ-Βιβιάν Φοέ, ο οποίος πέθανε παίζοντας για τη χώρα το 2003.

Στις 25 Απριλίου 2017, ο Εκαμπί σκόραρε σε μια εντός έδρας νίκη με 2–0 επί της Αν Αβάν ντε Γκενγκάν στον ημιτελικό του Κυπέλλου Γαλλίας. Στον πρώτο τελικό της Ανζέ από το 1957, στις 27 Μαΐου, έπαιξε σε ολόκληρον αγώνα της ήττας με 1–0 από την Παρί Σεν Ζερμέν.

### Βιγιαρεάλ

 Ο Εκαμπί σε αγώνα της ιγιαρεάλ εναντίον της Σπαρτάκ Μόσχας τον Οκτώβριο του 2018
Τον Ιούνιο του 2018, ο Εκαμπί υπέγραψε με τη Βιγιαρρεάλ ΚΦ στην ισπανική Πριμέρα Ντιβισιόν, για περίπου 20 εκατομμύρια ευρώ. Υπεγράφη για να αντικαταστήσει τον Σεντρίκ Μπακαμπού, ο οποίος είχε φύγει για το Πρωτάθλημα Κίνας τον Ιανουάριο. Σκόραρε 10 γκολ στην πρώτη του σεζόν στο πρωτάθλημα, συμπεριλαμβανομένων δύο γκολ σε μια εντός έδρας νίκη με 3–1 επί της Ράγιο Βαγιεκάνο στις 17 Μαρτίου.

Με πέντε γκολ έκαστος, ο Εκαμπί και ο Άνχελ Ροντρίγκεθ της Χετάφε ΚΦ ήταν οι πρώτοι σκόρερ του Κυπέλλου Ισπανίας 2018–19. Αυτό περιελάμβανε 4 γκολ σε μια εντός έδρας νίκη με 8-0 (11-3 συνολικά) επί της ΟΝ Αλμερία στον δεύτερο αγώνα του γύρου των 32, και ακολούθησε ένα γκολ στο επόμενο στάδιο εναντίον της ΡΚΝ Εσπανιόλ, η οποία απέκλεισε την ομάδα του.

Ο Εκαμπί ήταν ο Παίκτης του Μήνα στην Πριμέρα Ντιβισιόν για τον Οκτώβριο του 2019, με 3 γκολ, μεταξύ των οποίων 2 γκολ στη νίκη με 4–1 επί της Ντεπορτίβο Αλαβές στις 25 Οκτωβρίου.

### Λυών

Στις 20 Ιανουαρίου 2020, ο Εκαμπί επέστρεψε στη Λιγκ 1, με δανεισμό στην Ολιμπίκ Λυών για το υπόλοιπο της σεζόν. Στις 2 Ιουνίου η μετακίνηση έγινε μόνιμη με τετραετές συμβόλαιο, έναντι αμοιβής 11,5 εκατομμυρίων ευρώ. Έπαιξε στον τελικό του Λιγκ Καπ Γαλλίας 2019-20 στις 31 Ιουλίου, τον τελευταίο αγώνα στην ιστορία της διοργάνωσης. Ως αλλαγή στο 80ο λεπτό στη θέση του Μέμφις Ντεπάι, σκόραρε στη διαδικασία των πέναλτι μετά από ισοπαλία χωρίς γκολ, αλλά η ομάδα του έχασε από την Παρί Σεν Ζερμέν.

Με 14 γκολ το 2020–2021, ο Εκαμπί ήταν και πάλι ο 9ος κορυφαίος σκόρερ στη Λιγκ 1.

Εθνική ομάδα
------------

Ο Εκαμπί έκανε το ντεμπούτο του για την Εθνική Καμερούν στις 6 Ιουνίου 2015, σε μια φιλική νίκη με 3–2 επί της Μπουρκίνα Φάσο στο Κολόμπ της Γαλλίας, ως αλλαγή στο 66ο λεπτό. Σκόραρε το πρώτο του γκολ στις 3 Σεπτεμβρίου του επόμενου έτους, σε μια εντός έδρας νίκη με 2–0 επί της Γκάμπια στα προκριματικά του Κυπέλλου Εθνών Αφρικής 2017. Επιλέχθηκε στην αποστολή για τα τελικά της διοργάνωσης στην Γκαμπόν, την οποία κέρδισε η ομάδα.

Στις 28 Μαρτίου 2017, ο Εκαμπί σκόραρε και αποβλήθηκε σε μια φιλική ήττα με 2–1 από τη Γουινέα στις Βρυξέλλες. Τον Ιούνιο, επιλέχθηκε για το Κύπελλο Συνομοσπονδιών 2017 στη Ρωσία. Αγωνίστηκε επίσης στο Κύπελλο Εθνών Αφρικής 2019 στην Αίγυπτο.

Στο Κύπελλο Εθνών Αφρικής 2021 στην αρχή της επόμενης χρονιάς, ο Εκαμπί σκόραρε δύο φορές σε μια νίκη με 4-1 επί της Αιθιοπίας, και το εναρκτήριο γκολ της νίκης με 2-1 εναντίον των Κομορών στη φάση των 16. Στις 29 Ιανουαρίου, σκόραρε και τα δύο γκολ εναντίον της Γκάμπια στους προημιτελικούς. Η ομάδα τελικά κατέκτησε το χάλκινο μετάλλιο, καθώς στον μικρό τελικό κέρδισε τη Μπουρκίνα Φάσο στη διαδικασία των πέναλτι.

Διακρίσεις
----------

**Καμερούν**

* Κύπελλο Εθνών Αφρικής: 2017

**Ατομικές**

* Ομάδα της Χρονιάς της Λιγκ 2: 2014–15
* Βραβείο Μαρκ-Βιβιάν Φοέ: 2018
* Παίκτης του Μήνα στην Πριμέρα Ντιβισιόν: Οκτώβριος 2019

Παραπομπές
----------

1. ↑  (πολλαπλές γλώσσες) *Transfermarkt*. 315110. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 5ceba7fc.
3. ↑  «As» (Ισπανικά) Grupo PRISA. Μαδρίτη. karl\_toko\_ekambi/35008.
4. ↑  www.legifrance.gouv.fr/jorf/jo/2004/04/21/0094.
5. ↑  www.unfp.org/joueur/karl-toko-ekambi-18416/.
6. ↑  (Αγγλικά) *ESPN FC*. 207040. Ανακτήθηκε στις 4  Απριλίου 2022.
7. ↑  «Karl Toko Ekambi agrees personal terms with Sochaux». Get Football News France. 1 June 2014.. Ανακτήθηκε στις 5 November 2021.
8. ↑  «FC Sochaux vs. Orléans – 2 August 2014 – Soccerway». soccerway.com. Ανακτήθηκε στις 2 Αυγούστου 2014.
9. ↑  «Sans doute la fin d’un cycle» (στα γαλλικά). *Paris Normandie*. 21 May 2015. Αρχειοθετήθηκε από το πρωτότυπο στις 2021-11-05.. Ανακτήθηκε στις 5 November 2021.
10. ↑  «Karl Toko-Ekambi to Angers». Get French Football News. 20 June 2016.. Ανακτήθηκε στις 5 November 2021.
11. ↑  Mazibuko, Sandile (26 February 2017). «Toko Ekambi bags brace in Angers win». Goal.. Ανακτήθηκε στις 5 November 2021.
12. ↑  «Offre de Brighton pour Toko Ekambi (Angers)». *France Football.* (στα Γαλλικά). 31 Αυγούστου 2007. Ανακτήθηκε στις 23 Σεπτεμβρίου 2020.
13. ↑  Andy Naylor (5 January 2018). «Brighton and Hove Albion interested in Cameroon marksman Ekambi». The Argus. .
14. ↑  «Mercato : Angers dit non à Brighton pour Toko Ekambi». *France Football* (στα Γαλλικά). 5 Ιανουαρίου 2018. Ανακτήθηκε στις 23 Σεπτεμβρίου 2020.
15. ↑  «Albion expected to up interest in striker Ekambi». *Andy Naylor* (The Argus). 7 January 2018. .
16. ↑  «Angers and Toko-Ekambi leave Lille in trouble». ligue1.com. 24 February 2018. .
17. ↑  «Season Review: Not Only Neymar! The Unsung Heroes...». *ligue1.com*. Ligue de Football Professionnel. 20 Μαΐου 2018. Αρχειοθετήθηκε από το πρωτότυπο στις 24 Ιουνίου 2018. Ανακτήθηκε στις 2 Απριλίου 2020.
18. 1 2 3  «Cameroon's Toko Ekambi wins Foe prize». BBC. 14 Μαΐου 2018. Ανακτήθηκε στις 9 Ιουλίου 2019.
19. ↑  «Angers beat Guingamp to reach French Cup final». Reuters. 25 April 2017.. Ανακτήθηκε στις 5 November 2021.
20. ↑  Whalley, Mike (27 May 2017). «Angers 0–1 Paris Saint Germain». BBC Sport.. Ανακτήθηκε στις 5 November 2021.
21. ↑  Jariego, Adrià (7 June 2018). «Oficial: el Villareal ficha al delantero franco- camerunés Toko Ekambi» (στα ισπανικά). *Sport*.. Ανακτήθηκε στις 5 November 2021.
22. ↑  Adewoye, Gbenga (17 March 2019). «Karl Toko Ekambi nets brace as Villarreal ease past Rayo Vallecano». Goal.. Ανακτήθηκε στις 5 November 2021.
23. ↑  «Ni Messi ni Luis Suárez: Ángel es el Pichichi de la Copa del Rey 2018-19» (στα ισπανικά). Goal. 28 February 2019.. Ανακτήθηκε στις 5 November 2021.
24. ↑  «Ekambi gets four of Villarreal's eight against Almeria». 5 December 2018.. Ανακτήθηκε στις 5 November 2021.
25. ↑  McTear, Euan (9 January 2019). «Villarreal keep the tie alive with two late goals». *Marca*.. Ανακτήθηκε στις 5 November 2021.
26. 1 2  «Toko Ekambi named LaLiga Santander Player of the Month for October». *La Liga*. Ανακτήθηκε στις 2 Ιουνίου 2020.
27. ↑  «Cameroonian striker Toko Ekambi joins Lyon on loan from Villarreal». *Orange Football Club*. Ανακτήθηκε στις 2 Ιουνίου 2020.
28. ↑  «Toko Ekambi: Lyon sign Cameroon forward permanently from Villarreal». *Goal*. Ανακτήθηκε στις 2 Ιουνίου 2020.
29. ↑  Clancy, Conor (1 August 2020). «Paris Saint-Germain take last ever Coupe de la Ligue title on penalties». *Marca*.. Ανακτήθηκε στις 5 November 2021.
30. ↑  «Ligue 1 Top Scorers». Reuters. 23 May 2021.. Ανακτήθηκε στις 5 November 2021.
31. ↑  «Première sélection internationale pour le Sochalien Toko Ekambi» (στα γαλλικά). *L'Est Républicain*. 7 June 2015.. Ανακτήθηκε στις 5 November 2021.
32. ↑  «Comfortable win for Cameroon». Super Sport. 3 September 2016. Αρχειοθετήθηκε από το πρωτότυπο στις 2022-08-12.. Ανακτήθηκε στις 5 November 2021.
33. ↑  «Cameroon names AFCON 2017 squad despite player pullout crisis». Africa News. 5 January 2017.. Ανακτήθηκε στις 5 November 2021.
34. ↑  «Broos et le Cameroun battus par la Guinée à Bruxelles» (στα γαλλικά). RTBF. 28 March 2017.. Ανακτήθηκε στις 5 November 2021.
35. ↑  Mazibuko, Sandile (18 May 2017). «Christian Bassogog tops Cameroon Confederation Cup squad». Goal.. Ανακτήθηκε στις 5 November 2021.
36. ↑  Gibbons, Mike (25 June 2019). «Africa Cup of Nations 2019: Cameroon put marker down in Group F». Eurosport.. Ανακτήθηκε στις 5 November 2021.
37. ↑  «Aboubakar at double again as Cameroon rout Ethiopia to reach Afcon last 16». *The Guardian*. 13 January 2022.. Ανακτήθηκε στις 25 January 2022.
38. ↑  «Afcon: Cameroon edge past plucky 10-man Comoros as Gambia run goes on». *The Guardian*. 24 January 2022.. Ανακτήθηκε στις 25 January 2022.
39. ↑  Ouzia, Malik (29 January 2021). «Gambia 0-2 Cameroon: Karl Toko Ekambi double sends hosts into AFCON semi-finals». *Evening Standard*.. Ανακτήθηκε στις 1 February 2022.
40. ↑  «Το Καμερούν με ιστορική ανατροπή (από 0-3 σε 3-3 και νίκη στα πέναλτι) πήρε την 3η θέση στο Κύπελλο Εθνών Αφρικής». *amna.gr*. 5 Φεβρουαρίου 2022.
41. ↑  «Palmarès». *Trophées UNFP du Football* (στα Γαλλικά). Ανακτήθηκε στις 6 Αυγούστου 2019.
42. ↑  «Prix Marc-Vivien Foé: Karl Toko Ekambi premier lauréat camerounais» (στα Γαλλικά). Afrique Foot. Ανακτήθηκε στις 9 Ιουλίου 2019.